Keskusrikospoliisi (KRP) päättää henkilön varojen jäädyttämisestä, jos laissa varojen jäädyttämisestä terrorismin torjumiseksi säädetyt edellytykset täyttyvät. Muun muassa silloin kun henkilöä on syytä epäillä, hänelle vaaditaan rangaistusta tai hänet on tuomittu terrorismirikoksesta, KRP:llä on velvollisuus jäädyttää henkilön varat.
Päätöksen täytäntöönpanosta vastaa Ulosottolaitos, joka huolehtii myös siitä, että henkilön varoja ei pidetä jäädytettyinä siltä osin, kun niitä tarvitaan
päätöksen kohteena olevan henkilön tai tämän huollettavien ruoka-, asumis- ja terveydenhuoltokustannusten tai muiden vastaavien tarpeellisten kustannusten kattamiseeen
verojen, veronluonteisten maksujen, viranomaismaksujen tai pakollisten vakuutusmaksujen tai varojen hoidosta aiheutuvien kustannusten maksamiseen
vahingonkorvauksen maksamiseen tai sellaisen velvoitteen täyttämiseen, jonka suorittamisvelvollisuus on syntynyt ennen jäädyttämispäätöksen tekoa, edellyttäen, että suorituksen saajan varoja ei ole jäädytetty.